
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 872 


17 Ιουλίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Γράσσα βαμβακοσυλλεκτικών μηχανών, προδιαγρα¬ 
φές και μέθοδοι ελέγχου. 1 

Άδεια εγκατάστασης για κτιριακό και μηχ/κό εκσυγ¬ 
χρονισμό του εργοστασίου, παραγωγής διαλυμά¬ 
των αιμοκάθαρσης και παρεντερικών διαλυμάτων, 
της ΒΙΟΣΕΡΑ.Ε., που βρίσκεται στο 9ο χλμ. της 


Ε.Ο. Τρικάλων - Λάρισας, του Νομού Τρικάλων 2 

Τροποποίηση διατάξεων του Οικείου Κανονισμού 
Κρατικού Αερολιμένα Ηρακλείου (Ν. Καζαντζάκης) 3 
Τροποποίηση συστατικής πράξης της Κοινοτικής Επι¬ 
χείρησης Ανάπτυξης Ελούντας Ν. Λασιθίου 

(Κ.ΕΠ.ΑΝ.ΕΛ.). 4 

Σύσταση ιδίου Νομικού Προσώπου Ιδιωτικού Δικαίου 
στο Δήμο Αγίου Νικολάου Ν. Λασιθίου με την επω¬ 
νυμία «Δημοτική Επιχείρηση Ανάπτυξης Καλού Χω¬ 
ριού - Πρίνας (Δ.ΕΠ.Α.ΚΧ.Π.)». 5 

Τροποποίηση του ΟΕΥ Δήμου Σολυγείας Ν. Κορινθίας. 6 
Χορήγηση άδειας ασκήσεως επαγγέλματος Κοινωνι¬ 
κού Λειτουργού στηνΤσουκνίδα Μαρία του Ιωάννη, 

κάτοικο Πατρών. 7 

Έγκριση κανονισμού και άδεια σύστασης του αμοιβαί¬ 
ου κεφαλαίου «ΛΑΪΚΗ ΕΠΙΛΕΓΜΕΝΩΝ ΑΞΙΩΝ ΜΕ¬ 
ΤΟΧΙΚΟ ΕΣΩΤΕΡΙΚΟΥ». 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη 2563/7.2.1994 απόφαση 

Νομάρχου Δυτικής Αττικής. 9 

Διορθώσεις σφαλμάτων στη 2122/02/2000/28.3.2000 
απόφαση Υπουργού Εμπορικής Ναυτιλίας. 10 


ΑΠΟΦΑΣΕΙ Σ 

Αριθ. 201/2000 (1) 


Γράσσα βαμβακοσυλλεκτικών μηχανών, προδιαγραφές 
και μέθοδοι ελέγχου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

α. Το έγγραφο της Διεύθυνσης Πετροχημικών του Γενι¬ 
κού Χημείου του Κράτους αριθ. 3021563/760/1999. 


β. Το εδάφιο δ της παρ. 8 του άρθρου 6 του Νόμου 
4328/1929 (ΦΕΚ 272/Α/1929) «Περί συστάσεως του Γενι¬ 
κού Χημείου του Κράτους», όπως αντικαταστάθηκε από 
την παράγραφο 6 του άρθρου 11 του Νόμου 2343/95, 
(ΦΕΚ 211/Α/11.10.1995). 

γ. Το άρθρο 4 του Διατάγματος της 31ης Οκτωβρίου 
1929 «Περί κανονισμού της λειτουργίας καιτων εργασιών 
του Ανωτάτου Χημικού Συμβουλίου» (ΦΕΚ 391/Α/1929). 

δ. Το άρθρο 1 του Νόμου 115/1975 «Περίτροποποιήσε- 
ωςδιατάξεωντινωντου Ν. 4328/1929» (ΦΕΚ 172/Α/1975). 

ε.Το άρθρο ΙΟτου Π.Δ. 48/96 (ΦΕΚ44/Α/1996) το οποίο 
εκδόθηκε σε συμμόρφωση προς την οδηγία 94/10/Ε.Κ. 
του Ευρωπαϊκού Κοινοβουλίου και του Συμβουλίου, που 
τροποποίησε την οδηγία 83/189/Ε.Ο.Κ. για την καθιέρω¬ 
ση μίας διαδικασίας πληροφόρησης στον τομέα των προ¬ 
τύπων και των τεχνικών κανονισμών. 

στ. Την απόφαση 1078204/927/0006 Α/6.8.1992 «Περιο¬ 
ρισμός Συλλογικών Οργάνων του Υπουργείου Οικονομι¬ 
κών» των Υπουργών Προεδρίας και Οικονομικών (ΦΕΚ 
517/Β/1992). 

ζ. Την υπ’ αριθ. 1039386/441/Α 0006/21.4.2000 κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 571 /Β/2000). 

η. Την υπ’ αριθμ. 303/5.5.2000 κοινή απόφαση Πρωθυ¬ 
πουργού και Υπουργού Ανάπτυξης «Ανάθεση αρμοδιοτή¬ 
των στους Υφυπουργούς Ανάπτυξης» (ΦΕΚ 594/Β/2000). 

θ Τις διατάξεις του άρθρου 29 Ατού Ν. 1558/1985 (137 
Α) όπως το άρθρο αυτό προστέθηκε με το άρθρο 27 του 
Ν. 2081/1992 (154 Α) και αντικαταστάθηκε από το άρθρο 
1 παρ. 2 ατού Ν. 2469/1997 (38 Α) και το γεγονός ότι από 
την παρούσα απόφαση δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

Εγκρίνουμε την απόφαση αριθ. 201/2000 του Ανωτάτου 
Χημικού Συμβουλίου η οποία ελήφθη κατά τη συνεδρίαση 
της 28.3.2000 και η οποία έχει ως ακολούθως: 

ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε τις προδιαγραφές, τις μεθόδους ελέγχου 
και των λοιπών απαιτήσεων των γράσσων βαμβακοσυλλε¬ 
κτικών μηχανών ως εξής: 

1.Σκοπός 

1.1. Η παρούσα προδιαγραφή καλύπτει γράσσο που 
προορίζεται να χρησιμοποιηθεί για τη λίπανση της ατρά- 



































11932 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


κτου των βαμβακοσυλλεκτικών μηχανών. Το γράσσο αυ¬ 
τό πρέπει να είναι Νο «00» κατά Ν 1.01 με αντιοξειδωτικές, 
αντιδιαβρωτικές και αντισκωριακές ιδιότητες. 

1.2. Απαγορεύεται η παραγωγή, η εισαγωγή, η διάθεση 
στο εμπόριο, η κατοχή και γενικά η διακίνηση γράσσων 
βαμβακοσυλλεκτικών μηχανών, τα οποία δεν πληρούν 
την παρούσα προδιαγραφή. 

1.3. Εξαιρούνται και μπορούν να τεθούν στο εμπόριο 
γράσσα τα οποία έχουν παρασκευασθεί νομίμως ή και 
διατεθεί στο εμπόριο σε άλλα κράτη μέλη της κοινότητας 
ή καταγωγής χωρών ΕΖΕΣ, που είναι συμβαλλόμενα μέρη 
στη συμφωνία ΕΟΧ, όταν έχουν παρασκευασθεί σύμφω¬ 
να με τεχνικά πρότυπα, κανόνες ή και διαδικασίες παρα¬ 
σκευής και ελέγχου που ανταποκρίνονται δεόντως και 
ικανοποιητικά στην επιδιωκόμενη από την παρούσα από¬ 
φαση λίπανση της ατράκτου των βαμβακοσυλλεκτικών 
μηχανών. 

2. Απαιτήσεις 

2.1. Γενικές απαιτήσεις: Το γράσσο θα είναι ημίρευστο, 
ομοιογενές μίγμα, καθαρό, χωρίς εγκλείσεις θυλάκων αέ¬ 
ρα καιχωρίς ενδείξεις διαχωρισμού ορυκτελαίου. Η οσμή 
του γράσσου θα είναι ελαφρά πετρελαϊκή. Επιτρέπεται η 
βαφή του γράσσου αυτού με πράσινες χρωστικές για την 
εύκολη διάκρισή του στο βαμβάκι καιτην εν συνεχεία απο¬ 
μάκρυνσή του. 

2.2. Υλικά: Για την παρασκευή των γράσσων της πα- 
ρούσης θα χρησιμοποιούνται αποκλειστικά καλά διυλι- 
σμένα ορυκτέλαια, σάπωνες λιθίου του υδροξυστεατικού 
οξέος και πρόσθετα, όπως αντιοξειδωτικά, αντιδιαβρωτι- 
κά και αντισκωριακά, που είναι απαραίτητα για την εκπλή¬ 
ρωση των όρων της παρούσης. 

Απαγορεύεται η χρησιμοποίηση ή απλή προσθήκη αυ¬ 
τούσιου Ν/ΑΟυυΜ ΟΑ3 ΟΙΙ_ σε αντικατάσταση ολική ή με¬ 
ρική του διϋλισμένου ορυκτελαίου. Επίσης απαγορεύεται 
η προσθήκη υλικών, όπωςτάλκη, κολοφωνίου, τερεβινθε- 
λαίων, κηρωδών υλών, κονιοποιημένης μίκας θείου, αμιά¬ 
ντου ή άλλων ανεπιθύμητων ή επιβλαβών υλικών. 

2.3. Λεπτομερείς απαιτήσεις: Τα λεπτομερή φυσικά και 
χημικά χαρακτηριστικά αναφέρονται στους πίνακες 1 και 
2τηςπαραγρ. 2.4. 

2.4. Πίνακας 1 απαιτήσεις ορυκτελαίου 


Ιδιότητες Όρια 

Σημείο ροής, °0, μεγ. -12 

Σημείο αναφλέξεως, Ο, ελαχ. 157 

Ιξώδες στους 40° 0, 03 11 -28 

Δείκτης ιξώδους, ελάχ. 20 

Πίνακας 2 απαιτήσεις γράσσου 
Ιδιότητες Όρια 

Ποσοστό ορυκτελαίου, % ελάχ. 93 

Ποσοστό σάπωνος, % ελάχ. 3 

Διείσδυση ακατεργάστου στους 25°0 400-430 

Προστασία από τη φθορά, μεγ. πιπι 0,6 

Διάβρωση εδράνου 1,1,1 

Διάβρωση χάλκινου ελάσματος, μεγ. 1Β 


Ροπή γράσσου στους-15°0: ρ. οπι. μεγ. 

Αρχική: 250 
ΙΟ': 190 
60': 190 

2.5. Ενδείξεις στη συσκευασία: 

2.5.1. Στα δοχεία συσκευασίας του γράσσου της πα¬ 
ρούσης θα αναγράφονται μεταξύ άλλων και τα εξής: 


(α) Η τυχόν εμπορική ονομασία (βλέπε σημείωση) 

(β) Το βάρος του περιεχομένου 
(γ) Ο βαθμός συνεκτικότητας κατά ΝΕΟΙ Ν° 00 
(δ) Ο τίτλος: Γράσσο βαμβακοσυλλεκτικών μηχανών 
(με κεφαλαία) 

(ε) Η επωνυμία και η διεύθυνση του παρασκευαστή ή 
του συσκευαστή ή ενός πωλητή εγκατεστημένου σε χώ¬ 
ρα της Ε.Ε. 

Επίσης οι ενδείξεις συσκευασίας θα πρέπει να είναι 
σύμφωνες με: 

(α) Την αριθ. 1197/89 απόφαση Α.Χ.Σ. Φ.Ε.Κ567/Β/90 σε 
εναρμόνιση με τις οδηγίες 88/379/Ε.Ο.Κ. και 89/178/ 
Ε.Ο.Κ. και 

(β) Τις ισχύουσες αγορανομικές διατάξεις. 

2.5.2. Τα χαρακτηριστικά (δ) και (ε) θα αναγράφονται 
υποχρεωτικά και Ελληνικά. 

Σημείωση: Απαγορεύεται η χρησιμοποίηση του όρου 
«γρασσοβαλβολίνη» ή οποιουδήποτε άλλου όρου με βά¬ 
ση τη λέξη «γράσσο» για το χαρακτηρισμό του γράσσου 
των βαμβακοσυλλεκτικών μηχανών, διότι οδηγεί σε πα- 
ραπλάνηση του καταναλωτή. 

3. Μέθοδοι ελέγχου 

Όλες οι δοκιμές της παραγράφου 2 θα εκτελούνται 
σύμφωνα με τις μεθόδους του πίνακα 3: 


Πίνακας 3 


Δοκιμή 

Μέθοδος 

Ιξώδες 

Ι3Ό3104 

Δείκτης ιξώδους 

130 2909 

Σημείο αναφλέξεως 

130 2592 

Σημείο ροής 

Ι3Ό3016 

Ποσοστό ορυκτελαίου 

Α3ΤΜ Ώ 128 

Διείσδυση ακατεργάστου 

Α3ΤΜ ϋ217 

Προστασία εδράνου από διάβρωση 

Α3ΤΜ ϋ 1743 

Προστασία χάλκινου ελάσματος 


από διάβρωση 

Α3ΤΜ ϋ 4048 

Ροπή γράσσου σε χαμηλές θερμ. 

Α3ΤΜ ϋ 1478 

4. Δειγματοληψία 


Η δειγματοληψία των γράσσων θα γίνεται σύμφωνα με 


τις μεθόδους και τις γενικές οδηγίες της 13/85 απόφασης 
του Α.Χ.Σ. ή με τη μέθοδο Α3ΤΜ ϋ-270. 

5. Καταργούμενες διατάξεις 

Με τη δημοσίευση της παρούσης απόφασης στην Εφη¬ 
μερίδα της Κυβερνήσεως παύει η ισχύς της 1035/85 από¬ 
φασης Α.Χ.Σ. 

Ο Πρόεδρος κ.α.α. 

Ο Αντιπρόεδρος Η Γραμματέας 

ΜΑΡΚΟΣ ΓΙΑΜΟΥΡΗΣ ΕΛΕΝΗ ΠΑΛΛΑΡΗ 

Τα Μέλη 

Ν. Κατσίμπας, Δ. Μπόσκου, Α. Επιφανείου, 

Γ. Παναγής, Ε. Ροζάκου, I. Μπάστας, Κ. Καψάλης. 

Η ισχύς της παρούσης απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Αθήνα, 28 Ιουνίου 2000 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΑΝΑΠΤΥΞΗΣ 

ΑΠΟΣΤ. ΦΩΤΙΑΔΗΣ ΜΑΡ.-ΕΛ. ΑΠΟΣΤΟΛΑΚΗ 

Αριθ.Φ6.38/13074/764 (2) 

Άδεια εγκατάστασης για κτιριακό και μηχ/κό εκσυγχρονι¬ 
σμό του εργοστασίου, παραγωγής διαλυμάτων αιμο¬ 
κάθαρσης και παρεντερικών διαλυμάτων, της ΒΙΟΣΕΡ 
Α.Ε., που βρίσκεται στο 9ο χλμ. της Ε.Ο. Τρικάλων - 
Λάρισας, του Νομού Τρικάλων. 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΥΓΕΙΑΣ ΚΑΙ ΠΡΟΝΟΙΑΣ 


Έχοντας υπόψη: 

1. Τις διατάξεις των Νόμων 2516/97, 6422/1934,του 
Ν.Δ. 1150/1949,του από 15.10.1922 Β.Δ/τος,του από 
16.3.50 Β.Δ. όπως τροποποιήθηκε και συμπληρώθηκε με 
το από 24.11.53 όμοιο, του Ν.Δ. 96/2.8.1973 και του Π.Δ. 
396/89 (ΦΕΚ 172/Α/16.6.89) για τον Οργανισμό της Γενι¬ 
κής Γραμματείας Βιομηχανίας. 

2. Την Κ.Υ.Α. με αριθ.33361/5.9.91 (ΦΕΚ 703/Β/5.9.91) 
άρθρο 12 παρ.13 «Μεταβίβαση εξουσίας υπογραφής 
σύμφωνα με το άρθρο 7 παρ.1 του Ν. 1943/91». 

3. Τις κοινές αποφάσεις των Υπουργών Βιομηχανίας και 
Ενέργειας και Κοινωνικών Υπηρεσιών με αριθμό 36269/ 
1179/15.1.74 και με αριθμό Α6/829/78. 

4. Το υπ’ αριθμό 27/29.1.96 (ΦΕΚ 19/Α/1.2.96) Προεδρι¬ 
κό Διάταγμα «Συγχώνευση των Υπουργείων Τουρισμού, 
Βιομηχανίας Ενέργειας και Τεχνολογίας και Εμπορίου 
στο Υπουργείο Ανάπτυξης». 

5. Την απόφασή μας με αριθμό Φ6.38/14308/624/ 
13.5.98 (ΦΕΚ 626/Β/23.6. 98) με την οποία χορηγήθηκε 
άδεια στο ανωτέρω εργοστάσιο, για μηχ/τα ισχύος 
1551,95 ΗΡ και αξίας 1,264 δις.δρχ. 

6. Αίτηση της ΒΙΟΣΕΡ Α.Ε. από 24.12.99 για χορήγηση 
άδειας εγκατάστασης για κτιριακό και μηχ/κό εκσυγχρο¬ 
νισμό του εργοστασίου της,παραγωγής διαλυμάτων. 

7. Τα σχεδιαγράμματα που έχουν υποβληθεί με την αί¬ 
τηση, καθώς και τα λοιπά δικαιολογητικά στοιχεία. 

8. Την από 22.2.2000 εισήγηση της Υπηρεσίας μας και 
την γνωμάτευση του Ε.Ο.Φ με αριθμό 0-294/5η/ 
13.4.2000, αποφασίζουμε: 

1. Χορηγούμε άδεια εγκατάστασης, διάρκειας δύο (2) 
ετών, στο εργοστάσιο παραγωγής διαλυμάτων, της 
ΒΙΟΣΕΡ Α.Ε.,για κτιριακό και μηχ/κό εκσυγχρονισμό του, 
όπως η εγκατάσταση εικονίζεται στα σχεδιαγράμματα 
που θεωρήσαμε με την παρούσα απόφασή μας και που 
έχει τα ακόλουθα ειδικώτερα στοιχεία : 


α. θέση: 
β. Κάτοχος: 

γ. Είδος εγκατάστασης: 
δ. Ισχύς μηχανημάτων: 

ε. Ατμολέβητες: 

στ. Αξία μηχανημάτων: 


Νομός Τρικάλων 

Οδός 9ο χλμ. Ε.Ο. Τρικάλων - Λάρισας 
ΒΙΟΣΕΡ Α.Ε. 

Εργοστάσιο παραγωγής παρεντερικών 
διαλυμάτων και διαλυμάτων αιμοκάθαρσης 
Υφιστάμενη 1551,95 ΗΡ & 124,10 Κ\Λ/ 

Νέα 148.00 ΗΡ& - Κνν 

Συνολική ισχύς 1699,95 ΗΡ & 124,10 Κ\Λ/ 

Κατηγορία Π.Υ.Δ Π.Π. 

Α’ 17/1/97 

τγν 

Υφισταμένων 1.264.000.000 
Νέων 31.600.000 

ΣΥΝΟΛΟ 1.295.600.000 δρχ. 


2. Η παρούσα άδεια χορηγείται με την επιφύλαξη της 
τηρήσεως των διατάξεων του από 15.10.1922 Β.Δ/τος 
«περί χορηγήσεως αδειών ιδρύσεως και λειτουργίας πό¬ 
σης μηχανολογικής εγκαταστάσεως» και με τους εξής 
όρους: 


α. Η ΒΙΟΣΕΡ Α.Ε.,θα πρέπει να εφοδιασθεί με οικοδομι¬ 
κή άδεια για την έναρξη των οικοδομικών εργασιών,οι 
οποίες θα πρέπει να γίνουν σύμφωνα με τον Γ.Ο.Κ. και τις 
πολεοδομικές διατάξεις. 

β. Η ΒΙΟΣΕΡ Α.Ε.,θα πρέπει να εφοδιασθεί με άδεια λει¬ 
τουργίας από την Υπηρεσία μας,για την έναρξη λειτουρ¬ 
γίας των νέων εγκαταστάσεων, οι οποίες θα πρέπει να κα¬ 
λυφθούν με Πιστοποιητικό Πυρασφαλείας. 

γ. Η ΒΙΟΣΕΡ Α.Ε., υποχρεούται να συμορφωθεί πλή¬ 
ρως, με τους περιβαλλοντικούς όρους τους οποίους ενέ- 
κρινε το Γρ. Περιβάλλοντος της Νομαρχίας,με την 
3879/21.12.99 απόφασή του. 

3. Η Υπηρεσία μας διατηρεί το δικαίωμα να επιβάλλει 
την εκτέλεση μεταρρυθμίσεων και περιορισμών στην 
ανωτέρω εγκατάσταση σε κάθε περίπτωση που θα διαπι¬ 
στωθεί ότι είναι αναγκαίο,ώστε να εκπληρωθούν οι σκο¬ 
ποί που προβλέπονται από το άρθρο 2 του από 
15.10.1922 Β.Δ/τος. 

4. Για την απαιτούμενη σύμφωνα με τις διατάξεις των 
σχετικών από 16.3.50 και 24.11.53 Β.Δ/των, του Π.Δ. 
274/97 και του 902/75 Π.Δ/τος υπεύθυνη επίβλεψη της 
λειτουργίας της ανωτέρω εγκαταστάσεως,πρέπει να 
χρησιμοποιηθεί πρόσωπο που να έχει τα προβλεπόμενα 
από τις διατάξεις αυτές προσόντα. 

5. Η παρούσα άδεια μεταβιβάζεται μόνο με έγκριση των 
Υπουργείων Ανάπτυξης και Υγείας και Πρόνοιας. Χωρίς 
αυτήντην έγκριση,η εγκατάσταση δεν μπορεί να λειτουρ¬ 
γήσει στο όνομα Φυσικού η Νομικού Προσώπου άλλου 
εκτός του ανωτέρω αναφερομένου. 

6. Η παρούσα άδεια δεν απαλλάσειτην ενδιαφερόμενη 
εταιρεία από την υποχρέωση να εφοδιασθεί με άλλη 
άδεια,αν από άλλες διατάξεις προκύπτει αντίστοιχη υπο¬ 
χρέωση. 

Γ ραμμάτια: 

Γ ια την χορήγηση της ανωτέρω άδειας εκδόθηκαν τα 
εξής γραμμάτια: 

α. Παράβολο Α 1558301 (10.000 δρχ.) 
β. Παράβολο Α 1558300 (10.000 δρχ.) 
γ. Παράβολο Α 870912 (5.000 δρχ.) 
δ. Παρ. Χαρτ. Α 6869361 (1.000 δρχ.) 
ε. Εθν. Τρ. Ελ. Νο 227663 (61.738 δρχ.) 
στ. Εθν. Τρ. Ελ. Νο 801875 (1.572 δρχ.) 
ζ. Εθν. Τρ. Ελ. Νο 801890 (1.505 δρχ.) 
η. Δ.Ο.Υ.Τρικάλων Β0894928(5.230 δρχ.) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2000 
Με εντολή Υπουργών 

Ο Γ ενικός Διευθυντής Ο Γ ενικός Γ ραμματέας 

Βιομηχανίας Υπ. Υγείας και Πρόνοιας 

Γ. ΤΣΟΥΚΑΣ ΧΑΡ. ΣΟΦΙΑΝΟΣ 

-♦- 

Αριθ. Δ3/Β/24939/4161 ( 3 ) 

Τροποποίηση διατάξεων του Οικείου Κανονισμού Κρατι¬ 
κού Αερολιμένα Ηρακλείου (Ν. Καζαντζάκης). 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

1. α) Του Ν.Δ. 714/70 «Περί ιδρύσεως ΔΕΜ παρά τω 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Υπουργείω Συγκοινωνιών και οργανώσεως της ΥΠΑ» (Α' 
238), όπως τροποποιήθηκε με το Ν. 1340/83. 

βΤου Ν. 1815/88 περί κύρωσης του Κώδικα Αεροπορι¬ 
κού Δικαίου (Α' 250), 

γ) Του Π.Δ. 56/89 «περί Οργανισμού της ΥΠΑ του Υπ. 
Μεταφορών και Επικοινωνιών» (Α' 28). 

δ) Το άρθρο 29α του Ν. 1558/85 «Κυβέρνηση και Κυ¬ 
βερνητικά Όργανα» (Α' 137), όπως ισχύειέκτοτε. 

ε) Του Π.Δ. 285/98 «Προσαρμογής της ελληνικής νομο¬ 
θεσίας προς τις διατάξεις της Οδηγίας 96/67 του Συμ¬ 
βουλίου των Ευρωπαϊκών Κοινοτήτων σχετικά με την πρό¬ 
σβαση στην αγορά υπηρεσιών εδάφους στους Αερολιμέ¬ 
νες της Κοινότητας» (Α' 207). 

στ) Του εδ. β’ της παρ. 2Γ του άρθρου 27 του Ν. 2668/ 
1998 «Οργάνωση του τομέα παροχής ταχυδρομικών υπη¬ 
ρεσιών και άλλες διατάξεις» (Α' 282). 

ζ) Του Βασικού Κανονισμού Επίγειας εξυπηρέτησης 
(Δ3/Β/55470/8714/31.12.98 (Β/6/15.1.99). 

2. Την εισήγηση Δ3/Β/ 23967/ 2593/4.4.2000 της ΥΠΑ 
στον Υπουργό Μεταφορών και Επικοινωνιών. 

3. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολο¬ 
γισμού, αποφασίζουμε: 

Τροποποιούμε διατάξεις του Οικείου Κανονισμού Επί¬ 
γειας Εξυπηρέτησης του Κρατικού Αερολιμένα Ηρακλεί¬ 
ου «Ν. Καζαντζάκης», ως ακολούθως: 

Α) Αντικαθιστούμε το άρθρο 5 ως ακολούθως: 

Άρθρο 5ο 

Φορείς επίγειας εξυπηρέτησης 

1. Ο αριθμός των φορέων Επίγειας Εξυπηρέτησης στις 
κατηγορίες της παρ.3 του άρθρου 7 του Π.Δ. 285/98 πε¬ 
ριορίζεται ως εξής: 

α) Υπηρεσίες Διαχείρισης αποσκευών (Βαρραρθ Ηαπ- 
άΐίηρ), σε τρεις (3). 

β) Υπηρεσίες Εξυπηρέτησης αεροσκαφών στην πίστα, 
εξαιρουμένης της καθοδήγησης του αεροσκάφους κατά 
την άφιξη και την αναχώρηση (Βαπιρ ΗαηάΙίηρ) σε τρεις 
(3). 

Η διακίνηση (μεταφορά, φόρτωση,εκφόρτωση) φορτί¬ 
ου και ταχυδρομείου μεταξύ του αεροσταθμού και του 
αεροσκάφους, είτε πρόκειται για εισερχόμενο, είτε εξερ- 
χόμενο φορτίο/εμπορεύματα και Ταχυδρομείο (ΐΓθίρίιί 
από ππειϊΙ ΗθπάΙίπρ) υπάγεται ως επί μέρους υπηρεσία της 
εξυπηρέτησης στην πίστα (Βαπιρ ΗθηάΙίης)). 

2. Η διακίνηση (μεταφορά, φόρτωση, εκφόρτωση) τρο¬ 
φίμων και ποτών προς/από το αεροσκάφος επιτρέπεται 
να παρασχεθεί είτε από τον φορέα παροχής και των υπο¬ 
λοίπων επί μέρους υπηρεσιών εξυπηρέτησης αεροσκά¬ 
φους στην πίστα (Βαπιρ ΗΗπάΙίηρ) είτε από άλλο εξειδι- 
κευμένο Φορέα, ως ανεξάρτητη παροχή υπηρεσιών, πε¬ 
ριορισμένου του συνολικού αριθμού των εν λόγω 
Φορέων διακίνησης τροφίμων και ποτών, σε τρεις (3). 

3. Η χρονική διάρκεια του παραχωρουμένου δικαιώμα¬ 
τος παροχής υπηρεσιών επίγειας εξυπηρέτησης στις ως 
άνω κατηγορίες είναι επτά (7) χρόνια. 

4. Για την κάλυψη εκτάκτων αναγκών με απόφαση του 
Υπουργού Μεταφορών και Επικοινωνιών, έπειτα από πρό¬ 
ταση της αρμόδιας Αεροπορικής Αρχής, παραχωρείται 
μέχρι την 30η Νοεμβρίου 2000 δικαίωμα παροχής υπηρε¬ 
σιών επίγειας εξυπηρέτησης σε όσους φορείς πληρούν 
τα κριτήρια της παρ. 1 του άρθρου ΙδτουΠ.Δ. 285/98 και 
των παρ. 9 και 10 του άρθρου 4 του Βασικού Κανονισμού 


Επίγειας Εξυπηρέτησης. Τα σχετικά αιτήματα των ενδια¬ 
φερομένων θα γίνονται δεκτά εφόσον συνοδεύονται από 
πλήρη δικαιολογητικά. Η παραχώρηση του δικαιώματος 
δεν διαφοροποιεί την αξιολόγηση των κριτηρίων του άρ¬ 
θρου 7 του παρόντος στο πλαίσιο του προβλεπομένου 
στο άρθρο 6 του παρόντος διαγωνισμού, ο οποίος θα 
πρέπει να έχειπροκηρυχθεί το αργότερο έως την 30η Νο¬ 
εμβρίου 2000. 

Β) Στο άρθρο 7 προστίθεται η παράγραφος 5 ως ακο¬ 
λούθως : 

Αρθρο 7ο 

5. Οι ελάχιστες απαιτήσεις των μηχανημάτων επίγειας 
εξυπηρέτησης στηνπίστα, βάσειτηςπρόβλεψηςτηςπαρ. 
5 του παραρτήματος Γ του Βασικού Κανονισμού Επίγειας 
Εξυπηρέτησης, για την κάλυψη ενός (1) ελαφρού α/φους 
μικρής ατράκτου (ΟοπιπιυΙθί'), ενός (1) αεροσκάφους 
στενής ατράκτου (παιτονν όοάγ) και ενός αεροσκάφους 
ευρείας ατράκτου (ννίάθ όοάγ), αναφέρονται στο Παράρ¬ 
τημα Α' του παρόντος. 

Έναρξη ισχύος 

Η παρούσα ισχύει από τη δημοσίευσή της στην Εφημε¬ 
ρίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 31 Μάίου 2000 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 


Κ.Α.Η.Κ. 

ΠΑΡΑΡΤΗΜΑ Α'Ο.Κ. ΕΞΥΠΗΡΕΤΗΣΗΣ 
(ΑΡΘΡΟ 7 ΠΑΡ. 5) 

ΕΛΑΧΙΣΤΕΣ ΑΠΑΙΤΗΣΕΙΣ ΓΙΑ ΜΗΧΑΝΗΜΑΤΑ 
ΕΞΥΠΗΡΕΤΗΣΗΣ ΣΤΗΝ ΠΙΣΤΑ 

Τρία Λεωφορεία πίστας για την ταυτόχρονη εξυπηρέ¬ 
τηση όλων των τύπων αεροσκαφών. 

Για μικρά αεροσκάφη (ΟοπιπιυΙθί') 

1. Ένα τρακτέρ 

2. Γεννήτρια 90 ΚνΑ/28ν 

3. Μία σκάλα για τον τύπο αεροσκαφών που θα εξυπη¬ 
ρετούνται 

4. 4 καρότσια αποσκευών 

5. Πυροσβεστήρας τροχήλατος 

6. Τροχοεμποδιστήρες (δύο ζεύγη) 

7. Ρακέτες και φανούς καθοδήγησης αεροσκαφών 
Για αεροσκάφη στενής ατράκτου 

1. Δύο τρακτέρ 

2. Γεννήτρια 100 Κ\/Α 

3. Αερο-εκκινητής αεροσκαφών (θα μοιράζεται με τα 
αεροσκάφη ευρείας ατράκτου) 

4. Δύο σκάλες με ύψος εξυπηρέτησης 1.80 - 3.90 μέτρα 

5. Φορτωτής εμπορευματοκιβωτίων 3.5 τόννων 

6. Ένας φορτωτής ειδών τροφοδοσίας (θα μοιράζεται 
με τα αεροσκάφη ευρείας ατράκτου) 

7. Ένας ταινιόδρομος φόρτωσης 

8. 8 καρότσια αποσκευών 

9. 24 αμαξίδια εμπορευματοκιβωτίων 

10. Πυροσβεστήρας τροχήλατος 

11. Τροχοεμποδιστήρες (τρία ζεύγη) 

12. Ρακέτες και φανούς καθοδήγησης αεροσκαφών 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Γ ια αεροσκάφη ευρείας ατράκτου 

1. Ένα τρακτέρ 

2. Γεννήτρια 100-140 ΚΝ/Α 

3. Δύο σκάλες με ύψος εξυπηρέτησης 2.30 - 5.90 μέτρα 

4. Φορτωτής παλετών/εμπορευματοκιβωτίων 7 τόννων 

5. Οχημα μεταφοράς/φόρτωσης ασθενών (θα μοιράζε¬ 
ται με τα αεροσκάφη στενής ατράκτου) 

6. Ένας ταινιόδρομος φόρτωσης 

7. 8 καρότσια αποσκευών 

8.16 αμαξίδια εμπορευματοκιβωτίων 

9.10 αμαξίδια παλετών 

10. Πυροσβεστήρας τροχήλατος 

11. Τροχοεμποδιστήρες (τρία ζεύγη) 

12. Ρακέτες και φανούς καθοδήγησης αεροσκαφών 

-♦- 

Αριθ. 3588+3580 (4) 

Τροποποίηση συστατικής πράξης της Κοινοτικής Επιχεί¬ 
ρησης Ανάπτυξης Ελούντας Ν. Λασιθίου (Κ.ΕΠ.ΑΝ.ΕΛ.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη τις διατάξεις: 

1. Του άρθρου 1 του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Του άρθρου 277του Π.Δ. 410/95 (Δ.Κ.Κ.). 

3. Την αριθμ. 5712/25.6.1996 απόφασή μας με την οποία 
συστήθηκε η Κοινοτική Επιχείρηση Ανάπτυξης Ελούντας 
(Κ.ΕΠ.ΑΝ.ΕΛ.). 

4. Τις αριθμ. 83/2000 171/2000 αποφάσεις του Δημοτι¬ 
κού Συμβουλίου Αγίου Νικολάου με τις οποίες τροποποι¬ 
είται η αριθμ. 94/95 απόφαση του Κ.Σ. Ελούντας, όπως 
τροποποιήθηκε με την αριθμ. 23/96 απόφασή του, με την 
οποία συστήθηκε η Κοινοτική Επιχείρηση Ανάπτυξης 
Ελούντας (Κ.ΕΠ.ΑΝ.ΕΛ.). 

5. Την αριθμ. 5972/13.8.1998 απόφαση του Γενικού 
Γραμματέα Περιφέρειας Κρήτης «Ορισμός Εισηγητών 
και μεταβίβαση εξουσίας υπογραφής «Με Εντολή Γενι¬ 
κού Γραμματέα» αποφάσεων, εγγράφων, και άλλων πρά¬ 
ξεων στον Γενικό Διευθυντή, στους Προϊσταμένους Διευ¬ 
θύνσεων και Προϊσταμένους Τμημάτων και Γραφείωντων 
Υπηρεσιών της Περιφέρειας», αποφασίζουμε: 

Τροποποιούμε την αριθμ. 5712/25.6.96 απόφασή μας 
με την οποία συστήθηκε η Κοινοτική Επιχείρηση Ανάπτυ¬ 
ξης Ελούντας (Κ.ΕΠ.ΑΝ.ΕΛ.) που δημοσιεύθηκε στο 
αριθμ 556/10.7.1996 ΦΕΚ τεύχος Β’ ως προς τους σκο¬ 
πούς της επιχείρησης, την διοίκηση, το αρχικό κατατιθέ¬ 
μενο κεφάλαιο στην επιχείρηση και του πόρους της επι¬ 
χείρησης ως ακολούθως 

Παρ. 1. Σκοπός της Επιχείρησης. 

Προστίθεται το παρακάτω: 

«Η ανάπτυξη δραστηριοτήτων που έχουν σκοπό την 
πραγματοποίηση εσόδων». 

Παρ. 5. Διοίκηση της Επιχείρησης. 

Το Διοικητικό Συμβούλιο από πενταμελές γίνεται επτα- 
μελές.Τα επιπλέον μέλη είναι ένας (1) εκπρόσωπος του 
Τοπικού Συμβουλίου Ελούντας και ένας (1) εκπρόσωπος 
του Τοπικού Συμβουλίου Βρουχά. 

Παρ. 6. Μετοχικό Κεφάλαιο. 

Το αρχικό κεφάλαιο της Επιχείρησης αυξάνεται κατά 
δέκα εκατομμύρια (10.000.000) δρχ. το οποίο θα κατα¬ 
βληθεί εφ’ άπαξ από το Δήμο Αγίου Νικολάου. 


Παρ. 7. Πόροι της Επιχείρησης. 

Προστίθενται τα παρακάτω: 

«Α) Επέκταση της Επιχείρησης στο Δημοτικό Διαμέρι¬ 
σμα Βρουχά για την εκμετάλλευση της παραλίας της Πλά¬ 
κας. 

Β) Αξιοποίηση των αλυκών Ελούντας σύμφωνα με την 
εκπονηθείσα μελέτη της Περιφέρειας. 

Γ) Αξιοποίηση της Σπιναλόγκας σύμφωνα πάλι με την 
εκπονηθείσα μελέτη της Περιφέρειας, με τη δημιουργία 
παραδοσιακού καφενείου και τουριστικού περιπτέρου, 
εφόσον υπάρχει και η θετική γνώμη της Εφορείας Βυζα¬ 
ντινών Αρχαιοτήτων. 

Δ) Τεχνική υποστήριξη του Δήμου και των υπηρεσιών 
του. 

Στο πλαίσιο αυτό η Επιχείρηση θα αναλάβειτη στήριξη 
του έργου του Δήμου στο κοινωνικό, πολιτιστικό, οικονο¬ 
μικό και τεχνικό τομέα με δράσεις όπως παρακάτω 

1. Τη διαχείριση της άρδευσης στο Δημοτικό Διαμέρι¬ 
σμα Ελούντας. 

2. Τη διαχείριση της Λαϊκής Αγοράς στο Δημοτικό Δια¬ 
μέρισμα Ελούντας όσον αφορά το θέμα της καθαριότη¬ 
τας του χώρου της. 

3. Την υποστήριξη και συμβολή στην εκτέλεση έργων 
και την εκπόνηση μελετών που αφορούντο Δημοτικό Δια¬ 
μέρισμα Ελούντας.» 

Κατά τα λοιπά ισχύει η αριθμ. 5712/21.6.1996 απόφασή 
μας. 

Από τις διατάξεις της απόφασης αυτής προκαλείται δα¬ 
πάνη δέκα εκατομμυρίων (10.000.000) δρχ. σε βάροςτου 
ΚΑ 212.9α του προϋπολογισμού του Δήμου έτους 2000 
και για το σκοπό αυτό έχει εγγράφει σχετική πίστωση. 

Η παρούσα να δημοσιευθεί στην Εφημερίδα της Κυ- 
βερνήσεως. 

Άγιος Νικόλαος, 27 Ιουνίου 2000 

Με εντολή Γ ενικού Γ ραμματέα Περιφέρειας 
Η Γενική Διευθύντρια 
ΜΑΡΙΑ ΛΥΓΙΔΑΚΗ - ΙΩΑΝ Ν ΙΔΟΥ 

-♦- 

Αριθ. 3592 (5) 

Σύσταση ιδίου Νομικού Προσώπου Ιδιωτικού Δικαίου στο 
Δήμο Αγίου Νικολάου Ν. Λασιθίου με την επωνυμία 
«Δημοτική Επιχείρηση Ανάπτυξης Καλού Χωριού - 
Πρίνος (Δ.ΕΠ.Α.ΚΧ.Π.)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 277, 278, και 284 του Π.Δ. 
410/95 «Δημοτικός και Κοινοτικός Κώδικας». 

2. Την απόφαση του Υπουργού Εσωτερικών, Δημόσιας 
Διοίκησης και Αποκέντρωσης με αριθμό 25027/9.4.1994 
που δημοσιεύθηκε στο 244/19.4.84 ΦΕΚτ. Β’ 

3. Την απόφαση 696/1999 του Δ.Σ Αγίου Νικολάου, με 
την οποία συστήνεται αμιγής Δημοτική Επιχείρηση στο 
ΔήμοΑγίου Νικολάου. 

4. Την αριθμ. 5972/13.8.1998 απόφαση του Γενικού 
Γραμματέα Περιφέρειας Κρήτης «Ορισμός Εισηγητών 
και μεταβίβαση εξουσίας υπογραφής «Με Εντολή Γενι¬ 
κού Γ ραμματέα» αποφάσεων, εγγράφων, και άλλων πρά¬ 
ξεων στον Γ ενικό Διευθυντή, στους Προϊσταμένους Διευ¬ 
θύνσεων και Προϊσταμένους Τ μημάτων και Γ ραφείωντων 
Υπηρεσιών της Περιφέρειας» όπως συμπληρώθηκε με 

την αριθμ. 7982/24.5.2000 όμοια «Ορισμός Εισηγητών και 
μεταβίβαση εξουσίας υπογραφής με εντολή Γενικού 
Γραμματέα», αποφασίζουμε: 

1. Συνιστάται στο Δήμο Αγίου Νικολάου του Νομού Λα- 
σιθίου Αμιγή Δημοτική Επιχείρηση με την επωνυμία «Δη¬ 
μοτική Επιχείρηση Ανάπτυξης Καλού Χωριού - Πρίνας 
(Δ.ΕΠ.Α.ΚΧ.Π.)» ως ίδιο Νομικό Πρόσωπο ιδιωτικού δικαί¬ 
ου το οποίο διέπεται από τις διατάξεις των άρθρων 277- 
284 και 291 του Π.Δ. 410/95 (Δ.Κ.Κ.). 

2. Σκοπός της Επιχείρησης είναι 

Α) Δημιουργία προϋποθέσεων και ανάληψη δράσεων 
για την ολοκληρωμένη ανάπτυξη της περιοχής. 

Β) Δημιουργίαπροϋποθέσεωνγιατην ανάληψη και υλο¬ 
ποίηση νέων παραγωγικών πρωτοβουλιών στην περιοχή. 

Γ) Μέριμνα για βελτίωση και επέκταση της τεχνικής και 
κοινωνικοπολιτιστικής υποδομής της περιοχής. 

Δ) Αξιοποίηση των πλουτοπαραγωγικών πόρων της πε¬ 
ριοχής. 

Ε) Ανάπτυξη δραστηριοτήτων για την αναβάθμιση της 
ποιότητας ζωής καθώς και δράσεις κοινωνικής μέριμνας. 

ΣΤ) Ανάληψη επιχειρηματικών πρωτοβουλιών με πα¬ 
ράλληλη αξιοποίηση της περιουσίας του Δήμου. 

Ζ) Ανάθεση, με απόφαση του Δημοτικού Συμβουλίου, 
εργασιών κοινωφελούς χαρακτήρα που εμπίπτουν στις 
αρμοδιότητες του Δήμου ως και υποστήριξη υπηρεσιών 
του όπως τομέας καθαριότητας, γραμματειακή υποστή¬ 
ριξη κ.λ.π. 

Η) Αξιοποίηση Εθνικών και Ευρωπαϊκών προγραμμά¬ 
των και πόρων. 

Θ) Πληροφόρηση - ενημέρωση - επιμόρφωση φορέων 
και κατοίκων της περιοχής. 

3. Η Επιχείρηση διοικείται από επταμελές (7) Διοικητικό 
Συμβούλιο ως ακολούθως: 

• Δύο (2) αιρετοί εκπρόσωποι του Δήμου μέλη του Δη¬ 
μοτικού Συμβουλίου εκ των οποίωνοένας (1) θα είναι από 
τη μειοψηφία. 

• Ένας (1) αιρετός εκπρόσωπος του Τοπικού Συμβου¬ 
λίου Καλού Χωριού. 

• Ένας (1) αιρετός εκπρόσωπος του Τοπικού Συμβου¬ 
λίου Πρίνας. 

• Ένας (1) εκπρόσωπος κοινωνικού φορέα ή Συλλόγου 
της περιοχής. 

• Δύο (2) κάτοικοι των Δημοτικών Διαμερισμάτων που 
έχουν πείρα ή γνώσεις σχετικές με το αντικείμενο της Επι¬ 
χείρησης. 

Στα μέλη του Διοικητικού Συμβουλίου συμμετέχει εκ¬ 
πρόσωπος των εργαζομένων (χωρίς αλλαγή της συστατι¬ 
κής πράξης) όταν η Επιχείρηση απασχολεί περισσότε¬ 
ρους από είκοσι ( 20 ) εργαζομένους. 

4. Η διάρκεια της Επιχείρησης είναι πενήντα (50) χρόνια 
από την ημέρα δημοσίευσης της απόφασης αυτής στην 
Εφημερίδα της Κυβερνήσεως. 

5. Φορέας ίδρυσης είναι ο Δήμος Αγίου Νικολάου. 

6 . Έδρα της Επιχείρησης είναι το Δημοτικό Διαμέρισμα 
Καλού Χωριού του Νομού Λασιθίου. 

7. Το κεφάλαιο της Επιχείρησης θα είναι δέκα εκατομ¬ 
μύρια ( 10 . 000 . 000 ) δρχ. και θα καταβληθεί εφ’ άπαξ από 
το Δήμο στην Επιχείρηση. 

8 . Πόροι της Επιχείρησης είναι τα έσοδα από: 

Α) Μονάδα τυποποίησης μελιού. 

Β) Εκμετάλλευση παραλίας. 

Γ) Εκμετάλλευση πάρκινγκ. 

Δ) Εκμετάλλευση αθλητικών εγκαταστάσεων. 


Ε) Έσοδα από πολιτιστικές εκδηλώσεις. 

Στ) Εκμετάλλευση αναψυκτηρίων. 

Ζ) Έσοδα τουριστικού γραφείου - ανταλλακτηρίου. 

Η) Έσοδα λαογραφικού μουσείου. 

Θ) Έσοδα από πώληση εμπορευμάτων. 

9. Η Επιχείρηση διαλύεται με απόφαση του Δημοτικού 
Συμβουλίου, με την απόλυτη πλειοψηφία των μελών του 
και απόφαση του Γ ενικού Γ ραμματέα Περιφέρειας. 

Τη διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάρι¬ 
ση γίνεται από εκκαθαριστές που ορίζονται από το Δημο¬ 
τικό Συμβούλιο του Δήμου Αγίου Νικολάου. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της Επιχείρησης. 

Το υπόλοιπο περιέρχεται στο Δήμο Αγίου Νικολάου. 

10. Η συγκρότηση, η λειτουργία και η αρμοδιότητα των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της Επιχείρησης διέπονται από τις 
σχετικές με τις Δημοτικές και Κοινοτικές Επιχειρήσεις 
διατάξεις του Π.Δ. 410/95 και με την αριθμ. 25027/9.4.84 
απόφαση του Υπουργού Εσωτερικών που δημοσιεύθηκε 
στο ΦΕΚ244τ.Β’. 

11. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου έτους 
2000 δέκα εκατομμυρίων ( 10 . 000 . 000 ) δρχ. και έχει εγ¬ 
γράφει σχετική πίστωση στον ΚΑ 212.9 α. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Άγιος Νικόλαος, 27 Ιουνίου 2000 

Με εντολή Γενικού Γ ραμματέα Περιφέρειας 
Η Γενική Διευθύντρια 
ΜΑΡΙΑΛΥΓΙΔΑΚΗ - ΙΩΑΝΝΙΔΟΥ 

-♦- 

Αριθ. 10140 ( 0 ) 

Τροποποίηση του ΟΕΥ Δήμου Σολυγείας Ν. Κορινθίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 12 του Ν. 1188/81 περί κυ- 
ρώσεως του κώδικα περί κατάστασης προσωπικού ΟΤΑ 
όπως αυτές αντικαταστάθηκαν από εκείνες του άρθρου 8 
παρ. 5 του Ν. 2307/95. 

2. Τις διατάξεις του Ν. 2539/97. 

3. Τον ΟΕΥ του Δήμου Σολυγείας που εγκρίθηκε με την 
αριθμ. 5610/99 απόφασή μας και δημοσιεύθηκε στο ΦΕΚ 
613 (τ.Β) 10.5.99. 

4. Την αριθμ. 4/29/2000 νόμιμα ληφθείσα απόφαση του 
Δημοτικού Συμβουλίου του παραπάνω Δήμου περί τρο¬ 
ποποίησης του ΟΕΥ του Δήμου αυτού. 

5. Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου 5 του Ν. 1188/81 όπως αντικαταστά- 
θηκε με το άρθρο 8 παρ. 4 του Ν. 2307/95, όπως αυτή δια¬ 
τυπώθηκε στην αριθμ. 4/3/16.5.2000 απόφασή του. 

6 . Τις διατάξεις του άρθρου 27 του Ν. 2081/92 με τις 
οποίες προτάθηκε νέο άρθρο στο Ν. 1558/85 το οποίο 
ρυθμίζει τον έλεγχο των δαπανών που προκαλούν οι κα¬ 
νονιστικές διοικητικές πράξεις, αποφασίζουμε: 

Τροποποιούμε τον ΟΕΥ του Δήμου Σολυγείας ως εξής: 

Καταργούμε μία τακτική οργανική θέση κλάδου ΤΕ 38 

χειριστών Η/Υ πληροφοριακών συστημάτων και μία τακτι¬ 
κή οργανική θέση κλάδου ΥΕ16 εργάτη συνεργείων και 
συστήνουμε δύο νέες τακτικές οργανικές θέσεις, μιας 
του κλάδου ΤΕ 22 Δ/σης μονάδων Τοπικής Αυτοδιοίκησης 
και μιας του κλάδου ΔΕ28 χειριστή μηχανημάτων έργων. 

Κατάτα λοιπά ισχύει ως έχει η αριθμ.5610/99 προηγού¬ 
μενη απόφασή μας η οποία δημοσιεύθηκε στο ΦΕΚ τ.Β' 
613/10.5.99. 

Από τις διατάξεις της παρούσας απόφασης προκαλεί- 
ται δαπάνη σε βάρος του προϋπολογισμού του Δήμου Σο- 
λυγείας το ύψος της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 16 Ιουνίου 2000 

Με εντολή Γενικού Γραμματέα Περιφέρειας 
Ο Διευθυντής 

I. ΒΟΡΤΕΛΙΝΟΣ 
-♦- 

(7) 

Χορήγηση άδειας ασκήσεως επαγγέλματος Κοινωνικού 
Λειτουργού στηνΤσουκνίδα Μαρία του Ιωάννη, κάτοι¬ 
κο Πατρών. 

Ο ΝΟΜΑΡΧΗΣ ΑΧΑΪΑΣ 

Μετην 4164/2000 απόφαση του Νομάρχη Αχαιός χορη¬ 
γήθηκε στην κοινωνική λειτουργό Τσουκνίδα Μαρία του 
Ιωαν., κάτοικο Πατρών, άδεια ασκήσεως επαγγέλματος 
Κοινών. Λειτουργού. 

Με εντολή Νομάρχη 
Η Διευθύντρια 
ΠΑΝ. ΧΡΟΝΟΠΟΥΛΟΥ 

-♦- 

Αριθ. 13942/29.6.2000 (8 ) 

Έγκριση κανονισμού και άδεια σύστασης του αμοιβαίου 
κεφαλαίου «ΛΑΪΚΗ ΕΠΙΛΕΓΜΕΝΩΝ ΑΞΙΩΝ ΜΕΤΟΧΙΚΟ 
ΕΣΩΤΕΡΙΚΟΥ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 180/15.6.2000, θέμα 2) 

Αφού έλαβε υπόψη: 

1. Τις παραγράφους 1 και 2 του άρθρου 17α του Ν. 
1969/1991 (ΦΕΚΑ167) «Εταιρείες επενδύσεων χαρτοφυ¬ 
λακίου, αμοιβαία κεφάλαια, διατάξεις εκσυγχρονισμού 
και εξυγιάνσεως της κεφαλαιαγοράς και άλλες διατά¬ 
ξεις», όπως τροποποιήθηκαν και συμπληρώθηκαν με τις 
παραγράφους 2 και 3 του άρθρου 2 του Π.Δ. 433/1993 
(ΦΕΚ 183). 

2. Τις διατάξεις του άρθρου 22 του Ν. 1969/91 «Εταιρεί¬ 
ες Επενδύσεων Χαρτοφυλακίου, Αμοιβαία Κεφάλαια, 
Διατάξεις Εκσυγχρονισμού και Εξυγίανσης της Κεφαλαι¬ 
αγοράς και άλλες Διατάξεις». 


3. Την απόφαση 71/2.4.1996 θέμα Ιο του Διοικητικού 
Συμβουλίουτης Επιτροπής Κεφαλαιαγοράς, μετην οποία 
εξουσιοδοτεί την Εκτελεστική Επιτροπή για τη λήψη απο¬ 
φάσεων, σύμφωνα με την παράγραφο 2 του άρθρου 78 
του Ν. 1969/1991 (ΦΕΚΑ 167) «Εταιρείες επενδύσεων 
χαρτοφυλακίου, αμοιβαία κεφάλαια, διατάξεις εκσυγ¬ 
χρονισμού και εξυγιάνσεως της κεφαλαιαγοράς και άλ¬ 
λες διατάξεις», όπως ισχύει. 

4. Την από 23.5.2000 αίτηση της διαχειρίστριας εταιρεί¬ 
ας «ΛΑΪΚΗ ΑΕΔΑΚ» με το υποβληθέν σχέδιο κανονισμού 
του εν λόγω αμοιβαίου κεφαλαίου το οποίο συνυπογρά¬ 
φει και ο θεματοφύλακας «ΛΑΪΚΗ ΤΡΑΠΕΖΑ ΑΕ». 

5. Σχετική εισήγηση του Γεωργίου Γκότση, αποφασίζει 
ομόφωνα: 

Εγκρίνει τον κανονισμό του αμοιβαίου κεφαλαίου «ΛΑΪ¬ 
ΚΗ ΕΠΙΛΕΓΜΕΝΩΝ ΑΞΙΩΝ ΜΕΤΟΧΙΚΟ ΕΣΩΤΕΡΙΚΟΥ» και 
παρέχει την άδειά της για τη σύσταση του εν λόγω αμοι¬ 
βαίου κεφαλαίου, το οποίο θα διαχειρίζεται η εταιρεία 
«ΑΛΙΚΗ ΑΕΔΑΚ» και του οποίου θεματοφύλακας θα είναι 
η «ΛΑΪΚΗ ΤΡΑΠΕΖΑ ΑΕ». 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στο ΦΕΚ 238/94 όπου δημοσιεύθηκε η 2563/7.2.1994 
απόφαση Νομάρχου Δυτ. Αττικής που αφορά τη σύσταση 
Σχολικής Επιτροπής 1ου και 2ου Γυμνασίου Αγίας Βαρ¬ 
βάρας στην επωνυμία όπου αυτή αναφέρεται, διορθώνε¬ 
ται το εσφαλμένο «Σχολική Επιτροπή 1ου και 2ου Λυκεί¬ 
ου», στο ορθό «1ου και 2ου Γυμνασίου». 

(Από το Δήμο Αγίας Βαρβάρας) 

-♦- 

( 10 ) 

Στην 2122/02/2000/28.3.2000 απόφαση Υπουργού 
Εμπορικής Ναυτιλίας με τίτλο «Μικρά σκάφη - Επιθεωρή¬ 
σεις μικρών σκαφών», που δημοσιεύθηκε στο ΦΕΚ 
231/1.3.2000 τ.Β', γίνονται οι ακόλουθες διορθώσεις: 

(α) στο «ΠΑΡΑΡΤΗΜΑ Γ» σελ. 2841 στην τρίτη ενότητα 
εφοδίων υπό τον τίτλο «φανοί ναυσιπλοΐας» διαγράφεται 
το υπό στοιχεία (γ) εφόδιο και το υπό στοιχεία (δ) εφόδιο 
διορθώνεται σε (γ) και 

(β) στο «ΠΑΡΑΡΤΗΜΑ Δ» σελ. 2844 στην τρίτη ενότητα 
εφοδίων υπό τον τίτλο «φανοί ναυσιπλοΐας» διαγράφεται 
το υπό στοιχεία (γ) εφόδιο και το υπό στοιχεία (δ) εφόδιο 
διορθώνεται σε (γ)». 

(Από το ΥΕΝ) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νιν/νι.βΧ^τ 
Θ-ΓΠ3Μ: \Λ/θβΓΠ33ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 8< Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































